5) नआव मोनफैबाय कुइप नि सानै अफिसारनि सासे या, आसामनि प्रनब कुमार गगै या। थांनाय बोसोरनि 21 दिसेम्बर खालि अरुनाशल नि चांलां जिला निफ्राय आलफा आरो एनएससिएन आ आसामनि प्रनब कुमार गगै आरो बिहार नि राम कुमार खौ खावनानै लांदोंमोन। हगारना होनाय नि मुङाव गोबां कौति रां दाबि खालामदोंमोन। उनाव कुइप जों सावरायलायनानै 5000 आसामनि लाइमोनफोरनो साख्रि होगोन नि सुक्ति नि उनाव हगारना होगोन होनना बुंदोंमोन। मैया खौरां मोननाय बादिब्ला 3 दान 14 सान नि उनाव अरुनासल नि हाग्रा गेजेराव प्रनब कुमार गगै खौ हगारना होयो, अरुनाशल पुलिस आ मोनो बिथांखौ, बेनि नाव आसाम पुलिस नो गथायना होयो। नाथाय दासिमबो बिहार नि राम कुमार नि सोमोन्दै जेबो खौरां गैया, प्रनब बिथाङा बुंनाय बादिब्ला 4 मार्च आव रा कुमारखौ बिथांनिफ्राय गोजान-गोजान खालामदोंमोन। आलफा या गाज्रि आखु दिन्थियाखै होनना खौरांगिरि नि सिगाङाव बुङो, देहा, जानाय लोंनायनि सायाव मोजाङै नोजोर होयो होनना बो बुङो